Serenates sona a Àfrica i solidaritat amb Voces por Benín

## Serenates sona a Àfrica i solidaritat amb Voces por Benín

Voces por Benín, en Serenates 2024. Foto: Franco Goyenechea.

Un grup de 25 xiquetes i joves, procedents del xicotet país costaner de l’Àfrica Occidental, Benín, van protagonitzar el concert solidari del dissabte 29 de juny a migdia en Serenates. La veu de la infància de Benín recorre Espanya i va aterrar també en el festival coproduït per la Universitat de València i l’Institut Valencià de Cultura per a visibilitzar els drets de la infància.

**Voces por Benín** dona nom a l’escola que la Fundació Juntos por la Vida té a Abomey-Calavi (Benín). Al llarg de tot l’any, aquesta fundació valenciana ofereix cursos de formació musical i artística a xiquets i xiquetes d’aquest país africà com a complement als seus estudis i a la seua formació en valors, i en arribar l’estiu, un grup de professores i professors seleccionen 25 xiquets i joves, d’entre els 200 que estudien a l’escola, per a viatjar a Espanya i realitzar la gira d’estiu.

Les xiquetes i joves van mostrar en el Claustre de la Universitat els ritmes africans i també van tindre l’oportunitat de parlar sobre els seus drets a través de la música. Entre els cants, danses i percussions es van erigir en portaveus de la infància de tota l’Àfrica i amb un missatge d’esperança i justícia per al món a través de les seues veus, danses i vistosa indumentària, que irradiava optimisme, en una jornada oberta per a tots els públics, en la qual destacava la presència de famílies amb xiquetes i xiquets.

Cada concert de la gira és únic i en el concert del Centre Cultural La Nau es va sentir música en diferents idiomes, en swahili, en zulú… Les llengües del continent germà es fusionaven amb temes europeus i, en altres ocasions, van delectar el públic amb cançons inèdites.

Sobre l’escenari, una quinzena de tambors, amb **Richard Covena** i dos grans músics valencians: **Christian García Marco**, director de la Federació de Cors Infantils i Juvenils de la Comunitat Valenciana, i **Andreu Soler**, al piano, que s’uneixen a la gira d’enguany. La direcció musical del projecte va estar a càrrec de Jean Bankole i la direcció artística i d’aquest gran projecte, **Clara Arnal**, que va ser una estupenda mestra de cerimònies presentant aquest concert tan especial, ple de vida i energia.

Galeria d'imatges 

### Voces por Benín. Serenates 2024.

Arxivat en:

, Música
, Festival Serenates

## Altres Notícies

L’Orfeó Universitari de València i l’Orquestra de Cambra de Tortosa ofereixen un colpidor homenatge a les víctimes de les guerres amb ‘Bach Connections’

L’espectacular ‘Concert sacre’ de Duke Ellington s’apodera del claustre de La Nau en la segona nit de Serenates

Serenates arranca amb un cant a la igualtat i l’empoderament femení amb una original versió de 'Carmen'

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar